paragraph_text: Spiralna Savoniusova turbina je modificirana Savoniusova turbina s dugačkim spiralnim lopaticama. Savoniusova turbina se okreće relativno sporo, ali proizvodi velik okretni moment. Spiralne Savoniusove turbine se najčešće koriste na kućnim krovovima, ali su također prilagođene i za uporabu na brodovima. Savoniusovu turbinu je izumio finski inženjer Sigurd Johannes Savonius 1922. godine.